CELEX: 32017R2228
Language: mt
Date: 2017-12-04 00:00:00
Title: Regolament tal-Kummissjoni (UE) 2017/2228 tal-4 ta' Diċembru 2017 li jemenda l-Anness III tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi

5.12.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 319/2
               
            REGOLAMENT TAL-KUMMISSJONI (UE) 2017/2228
      tal-4 ta' Diċembru 2017
      li jemenda l-Anness III tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi
      IL-KUMMISSJONI EWROPEA
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) 1223/2009 tal-Parlament Ewropew u tal-Kunsill tat-30 ta' Novembru 2009 dwar il-prodotti kożmetiċi (1), u b'mod partikulari l-Artikolu 31(1) tiegħu,
      Billi:
      
                  (1)
               
               
                  Dan l-aħħar kien hemm diversi Stati Membri li indikaw problemi ta' sikurezza fir-rigward tal-użu taż-żejt tal-karawett, l-estratti tiegħu u d-derivattivi tiegħu fil-prodotti kożmetiċi. Tqajjem tħassib dwar is-sensitizzazzjoni għall-karawett li tista' tiġi kkaġunata permezz tal-espożizzjoni tal-ġilda għaż-żejt tal-karawett permezz tal-użu ta' prodotti kosmetiċi.
               
            
                  (2)
               
               
                  Il-Kumitat Xjentifiku dwar is-Sikurezza tal-Konsumatur (“SCCS”) irrikonoxxa dan it-tħassib fl-opinjoni riveduta tiegħu tat-23 ta' Settembru 2014 (2). F'dik l-opinjoni, il-Kumitat Xjentifiku dwar is-Sikurezza tal-Konsumatur ikkonkluda li m'hemmx biżżejjed dejta biex tiddefinixxi livell sikur ta' espożizzjoni tal-ġilda fil-popolazzjoni mhux sensitizzata. Madankollu, wieħed irid iżid li fid-dawl tal-livelli sikuri dokumentati ta' doża orali tal-proteini tal-karawett f'individwi sensitizzati u fid-dawl tal-kapaċità tal-industrija li tirfina ż-żejt tal-karawett għal-livelli ta' proteina ta' 0,5 ppm jew anqas, dan il-valur jista' jiġi aċċettat bħala l-konċentrazzjoni massima permissibbli fiż-żejt (irfinut) tal-karawett, l-estratti tiegħu u d-derivattivi tiegħu li jintużaw fil-prodotti kożmetiċi.
               
            
                  (3)
               
               
                  Diversi Stati Membri indikaw ukoll problemi ta' sikurezza fir-rigward tal-prodotti kożmetiċi li jkun fihom proteini tal-qamħ idrolizzata. Ġew irrappurtati għadd ta' każijiet ta' urtikarja minn kuntatt pprovokata minn tali prodotti kożmetiċi, segwita minn xokk anafilattiku wara l-inġestjoni tal-ikel li jkun fih proteini mill-qamħ.
               
            
                  (4)
               
               
                  Fl-opinjoni riveduta tiegħu tat-22 ta' Ottubru 2014 (3), il-SCCS qies li l-użu tal-proteini tal-qamħ idrolizzati fil-prodotti kożmetiċi huwa sikur għall-konsumaturi, kemm-il darba l-piż molekolari medju massimu tal-peptidi fl-idrolisati huwa 3,5 kDa.
               
            
                  (5)
               
               
                  Fid-dawl tal-opinjonijiet mogħtija mill-SCCS, l-użu tal-prodotti kożmetiċi li jkun fihom żejt tal-karawett, l-estratti tiegħu u d-derivattivi tiegħu u l-użu tal-prodotti kożmetiċi li jkun fihom proteini tal-qamħ idrolizzati jippreżenta riskju potenzjali għas-saħħa tal-bniedem. Sabiex tiġi żgurata s-sikurezza ta' dawk il-prodotti kożmetiċi għas-saħħa tal-bniedem, jixraq li tiġi stabbilita konċentrazzjoni massima ta' 0,5 ppm għall-proteini tal-karawett fiż-żejt tal-karawett, fl-estratti tiegħu u fid-derivattivi tiegħu li jintużaw fil-prodotti kożmetiċi u biex jiġi ristrett il-piż medju molekulari tal-peptidi fil-proteini tal-qamħ idrolizzati użata fil-prodotti kożmetiċi għal massimu ta' 3,5 kDa.
               
            
                  (6)
               
               
                  L-industrija għandha tingħata perjodu raġonevoli ta' żmien biex tadatta għar-rekwiżiti l-ġodda billi tagħmel l-aġġustamenti meħtieġa fil-formulazzjonijiet tal-prodott tagħha sabiex tiżgura li l-prodotti li jikkonformaw biss ma' dawk ir-rekwiżiti jiġu mqiegħda fis-suq. L-industrija għandha tingħata wkoll perjodu raġonevoli ta' żmien biex tirtira mis-suq dawk il-prodotti li ma jikkonformawx mar-rekwiżiti l-ġodda.
               
            
                  (7)
               
               
                  Għaldaqstant, l-Anness III tar-Regolament (KE) Nru 1223/2009 jenħtieġ li jiġi emendat skont dan,
               
            
                  (8)
               
               
                  Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Prodotti Kożmetiċi,
               
            ADOTTAT DAN IR-REGOLAMENT:
      Artikolu 1
      L-Anness III tar-Regolament (KE) Nru 1223/2009 huwa emendat skont l-Anness ta' dan ir-Regolament.
      Artikolu 2
      Mill-25 ta' Settembru 2018, il-prodotti kożmetiċi li fihom wieħed mis-sustanzi jew aktar restritti minn dan ir-Regolament u ma jikkonformawx mar-rekwiżiti stabbiliti f'dan ir-Regolament ma għandhomx jitqiegħdu fis-suq tal-Unjoni.
      Mill-25 ta' Diċembru 2018, il-prodotti kożmetiċi li fihom wieħed mis-sustanzi jew aktar restritti minn dan ir-Regolament u ma jikkonformawx mar-rekwiżiti stabbiliti f'dan ir-Regolament ma għandhom ikunu disponibbli fis-suq tal-Unjoni.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak li fih jiġi ppublikat f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-4 ta' Diċembru 2017.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 342, 22.12.2009, p. 59.
      
         (2)  SCCS/1526/14.
      
         (3)  SCCS/1534/14.
      
         ANNESS
         Fl-Anness III tar-Regolament (KE) Nru 1223/2009, fit-tabella, jiżdiedu ż-żewġ annotazzjonijiet li ġejjin:
         
            
                        In-numru ta' referenza
                     
                     
                        L-identifikazzjoni tas-sustanza
                     
                     
                        Restrizzjonijiet
                     
                     
                        Liema kliem għandu jintuża fil-kundizzjonijiet tal-użu u t-twissijiet
                     
                  
                        L-isem kimiku/INN
                     
                     
                        L-isem tal-Glossarju ta' Ingredjenti Komuni
                     
                     
                        In-numru CAS
                     
                     
                        In-numru KE
                     
                     
                        It-tip ta' prodott, il-partijiet tal-ġisem
                     
                     
                        Il-konċentrazzjoni massima fi preparazzjoni lesta għall-użu
                     
                     
                        Oħrajn
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        “X
                        
                     
                     
                        Iż-żejt tal-karawett, l-estratti u d-derivati
                     
                     
                        Iż-żejt tal-Arachis Hypogaea
                     
                     
                        8002-03-7
                     
                     
                        232-296-4
                     
                     
                         
                     
                     
                         
                     
                     
                        Il-konċentrazzjoni massima ta' 0,5 ppm (*1)
                        
                     
                     
                         
                     
                  
                        L-estratt tal-qoxra taż-żerriegħa tal-Arachis Hypogaea
                     
                     
                        8002-03-7
                     
                     
                        232-296-4
                     
                  
                        Id-dqiq tal-Arachis Hypogaea
                     
                     
                        8002-03-7
                     
                     
                        232-296-4
                     
                  
                        L-estratt tal-frotta tal-Arachis Hypogaea
                     
                     
                        8002-03-7
                     
                     
                        232-296-4
                     
                  
                        L-estratt tan-nibet tal-Arachis Hypogaea
                     
                     
                         
                     
                     
                         
                     
                  
                        Iż-żejt tal-karawett idroġenat
                     
                     
                        68425-36-5
                     
                     
                        270-350-9
                     
                  
                        L-aċidu tal-karawett
                     
                     
                        91051-35-3
                     
                     
                        293-087-1
                     
                  
                        Il-gliċeridi tal-karawett
                     
                     
                        91744-77-3
                     
                     
                        294-643-6
                     
                  
                        L-esteri PEG-6 taż-żejt tal-karawett
                     
                     
                        68440-49-3
                     
                     
                         
                     
                  
                        Il-Peanutamide MEA
                     
                     
                        93572-05-5
                     
                     
                        297-433-2
                     
                  
                        Il-Peanutamide MIPA
                     
                     
                         
                     
                     
                         
                     
                  
                        Il-Peanutate tal-potassju
                     
                     
                        61789-56-8
                     
                     
                        263-069-8
                     
                  
                        Il-Peanutamfoaċetate tas-sodju
                     
                     
                         
                     
                     
                         
                     
                  
                        Il-Peanutate tas-sodju
                     
                     
                        61789-57-9
                     
                     
                        263-070-3
                     
                  
                        Iż-żejt tal-karawett issulfat
                     
                     
                        73138-79-1
                     
                     
                        277-298-6
                     
                  
                        
                           Y
                        
                     
                     
                        Il-proteina tal-qamħ idrolizzata
                     
                     
                        Il-Proteina tal-Qamħ Idrolizzata
                     
                     
                        94350-06-8 / 222400-28-4 / 70084-87-6 / 100209-50-5
                     
                     
                        305-225-0
                     
                     
                         
                     
                     
                         
                     
                     
                        Il-piż medju molekulari massimu tal-peptidi fl-idrolisati: 3,5 kDa (*2)”.
                     
                     
                         
                     
                  
                        309-358-5
                     
                  
         
            (*1)  Mill-25 ta' Settembru 2018 il-prodotti kożmetiċi li fihom iż-żejt tal-karawett, l-estratti u d-derivati u ma jikkonformawx ma' dik ir-restrizzjoni ma għandhomx jitqiegħdu fis-suq tal-Unjoni. Mill-25 ta' Diċembru 2018 il-prodotti kożmetiċi il-prodotti kożmetiċi li fihom iż-żejt tal-karawett, l-estratti u d-derivati u ma jikkonformawx ma' dik ir-restrizzjoni ma għandhomx ikunu disponibbli fis-suq tal-Unjoni.
         
            (*2)  Mill-25 ta' Settembru 2018 il-prodotti kożmetiċi li fihom il-proteina tal-qamħ idrolizzata u ma jikkonformawx ma' dik ir-restrizzjoni ma għandhomx jitqiegħdu fis-suq tal-Unjoni. Mill-25 ta' Diċembru 2018 il-prodotti kożmetiċi li fihom il-proteina tal-qamħ idrolizzata u ma jikkonformawx ma' dik ir-restrizzjoni ma għandhomx ikunu disponibbli fis-suq tal-Unjoni.